Suchinthana/ta-wikipedia huggingface dataset:
குரு நாடு

குரு அல்லது குரு நாடு (Kuru) () நடு வேத காலத்திய, வட இந்திய,  ஆரிய நாடுகளில் ஒன்றாகும். தற்கால தில்லி, அரியானா, உத்தரகாண்ட், மற்றும் மேற்கு உத்தரப்பிரதேசத்தின் தோவாப் பிரதேசம் முதல் கோசாம்பி வரை குரு நாட்டின் பகுதிகளாக இருந்தது. குரு நாடு  ஜனபத நாடுகளில் ஒன்றாக விளங்கியது. குரு நாட்டை நிறுவியவர் மன்னர் குரு ஆவார்.

பெயர்க் காரணம் 
அத்தினாபுரத்தை தலைநகராகக் கொண்டு ஆண்ட மன்னர் ஒருவர் (குரு) குருச்சேத்திரத்தில் கடும் தவம், தான, தருமங்கள் செய்த காரணத்தினால் அம்மன்னர் ஆண்ட நாட்டை குரு நாடு என அழைக்கப்பட்டது.

அமைவிடம் 

குரு நாட்டின் கிழக்கில் திரௌபதி பிறந்த பாஞ்சாலம், வட மேற்கில் சகுனி பிறந்த காந்தார நாடு மற்றும் காம்போஜம்,  தெற்கில் கிருஷ்ணன் பிறந்த சூரசேனம் மற்றும் மத்ஸய நாடும் எல்லைகளாகக் கொண்டது.

வரலாறு 
சந்திர குல மன்னர் நகுசனின் மகன் யயாதியின் கடைசி மகன் புரு ஆவார். புருவின் 25 தலைமுறைகளுக்குப் பின் பிறந்தவர் மன்னர் குரு. குருவிற்கு 15 தலைமுறைக்குப் பின் பிறந்தவர்கள் பாண்டவர் மற்றும் கௌரவர். யயாதியின் மூத்த மகன் யதுவின் வழித்தோன்றல்களே யது குலத்தினர் ஆவார். யது குலத்தின் உட்கிளையான விருஷ்ணி குலத்தில் பிறந்தவர்களே கிருஷ்ணன், சுபத்திரை மற்றும் பலராமன் ஆவார்.

குரு நாட்டின் தலைநகரம் கங்கை ஆற்றாங்கரையில் அமைந்த அத்தினாபுரம் ஆகும். இத்தலைநகரின் வளமான பெரும் பகுதிகள் திருதராட்டினும் அவர்தம் மக்கள் கௌரவர்களும் ஆண்டனர். திருதராட்டிரனின் தம்பி பாண்டுவின் மகன்களாக பாண்டவர்கள் இந்திரப்பிரஸ்தம் நகரத்தை நிறுவி, குரு நாட்டின் கிழக்குப் பகுதிகளை பிரித்துக் கொண்டு ஆண்டனர்.

குரு நாட்டின் சிறப்பும், வீழ்ச்சியும் 
வியாசரின் மகாபாரத காவியத்தில் குரு நாட்டையும், அதன் மன்னர்களையும் மையப்படுத்தி எழுதப்பட்டுள்ளது. வேத காலத்திய குரு நாட்டை ஆண்ட தருமன், பரிட்சித்து, ஜனமேஜயன் போன்ற மன்னர்களின் ஆட்சிக் காலத்தில், அரசியல் மற்றும் பண்பாடு சிறந்து விளங்கியது. குருச்சேத்திரப் போருக்குப் பின்னர் கி மு 850 முதல் வீழ்ச்சியை நோக்கி சென்று கொண்டிருந்த குரு நாடு, மகாஜனபாத காலத்தில்,  கி மு 500-இல் மறைந்தது.

மன்னர் குருவின் தலைமுறை அட்டவணை 
சந்திர குல மன்னர் நகுசனின் மகன் யயாதியின் கடைசி மகன் புரு ஆவார். புருவின் 25 தலைமுறைகளுக்குப் பின் பிறந்தவர் மன்னர் குரு. குருவிற்கு 15 தலைமுறைக்குப் பின் பிறந்தவர்கள் பாண்டவர் மற்றும் கௌரவர்.

இதனையும் காண்க 

 குரு
 வியாசர்
 மகாபாரதம்
 பாண்டவர்
 கௌரவர்
 குருச்சேத்திரப் போர்
 பரிட்சித்து
 ஜனமேஜயன்
 இந்தோ ஆரிய மக்கள்

ஆதாரங்கள்

வெளி இணைப்புகள் 

Kuru Kingdom
 குருவின் வழித்தோன்றல்கள்
Mahabharata of Krishna Dwaipayana Vyasa, translated to English by Kisari Mohan Ganguli
The Kuru race in Sri Lanka – Web site of Kshatriya Maha Sabha
Coins of Kuru janapada

மேலும் படிக்க 
 
 

மகாபாரதத்தில் நாடுகள்
மகாஜனபதம்
இந்திய தொன்மவியல்
பண்டைய இந்தியா
ஜெய் (திரைப்படம்)

ஜெய் (Jai) 2004 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். இத்திரைப்படத்தை கன்னட திரைப்படத்துறையில் உள்ள முன்னணி இயக்குநர்களில் ஒருவரான எசு. நாராயண் இயக்கியிருந்தார். இத்திரைப்படத்தில் பிரசாந்த், அன்சு அம்பானி ஆகியோர் முதன்மை வேடங்களிலும், தியாகராஜன், ராஜ்கிரண், பானுப்ரியா ஆகியோர் துணை வேடங்களிலும் நடித்திருந்தனர். மணிசர்மா இசையமைத்த இத்திரைப்படத்தினை தியாகராஜன் தயாரித்திருந்தார். இத்திரைப்படமானது 2002 இல் வெளியான ஆதி தெலுங்குத் திரைப்படத்தின் மறுஆக்கமாகும். இத்திரைப்படம் 2004 சனவரி மாதத்தில் வெளியானது.

நடிகர்கள் 

 பிரசாந்த் - ஜெய்
 அன்ஷு அம்பானி - நந்தினி 
 தியாகராஜன் - வீரபாண்டி
 ராஜ்கிரண் - நல்லமுத்து 
 பானுப்ரியா
 ராஜன் பி தேவ் - வச்சுரவேலு 
 சீதா
 தாமு
 வையாபுரி
 சத்யன்
 "மின்னல்" தீபா
 ஜனகராஜ்
 பொன்னம்பலம்
 தேவன்
 பாண்டு
 ஷகிலா
 ஷர்மிலி
 தோதன்னா
 ராபர்ட்
 சிம்ரன் - சிறப்புத் தோற்றம்
 முமைத் கான் - சிறப்புத் தோற்றம்

கதைச் சுருக்கம்

பாடல்கள்

தயாரிப்பு

மேற்கோள்கள்

வெளியிணைப்புகள் 

2004 தமிழ்த் திரைப்படங்கள்
இந்தியத் தமிழ்த் திரைப்படங்கள்
பழிவாங்குதல் குறித்தான திரைப்படங்கள்
இலங்கையில் படமாக்கப்பட்ட திரைப்படங்கள்
தியாகராஜன் நடித்த திரைப்படங்கள்
மாலிப்டினம்(IV) புளோரைடு

மாலிப்டினம்(IV)புளோரைடு (Molybdenum(IV) fluoride) என்பது MoF4  என்ற மூலக்கூற்று வாய்ப்பாடு கொண்ட ஒரு கனிம வேதியியல் இரட்டைச் சேர்மமாகும்.
 
பச்சை நிறப்படிகங்களாகக் காணப்படும் மாலிப்டினம்(IV) புளோரைடு தண்ணீருடன் நன்றாக வினைபுரிகிறது.  மாலிப்டினம் புளோரைடு, மாலிப்டினம் நான்கு புளோரைடு, மாலிப்டினம் டெட்ரா புளோரைடு டெட்ரா புளோரோமாலிப்டினம் என்ற பெயர்களாலும் இச்சேர்மம் அழைக்கப்படுகிறது.

மேற்கோள்கள் 

மாலிப்டினம்(IV) சேர்மங்கள்
புளோரைடுகள்
உலோக ஆலைடுகள்
ஜி. பாஸ்கரன்

ஜி. பாஸ்கரன் என்பவர் ஒரு தமிழக அரசியல்வாதியாவார். இவரது பெற்றோர் கணபதி அம்பலம், இருளாயி அம்மாள் ஆவர் இவர் பத்தாம்வகுப்புவரை படித்துள்ளார். இவரது தொழில் வேளாண்மை. இவருக்கு முனியம்மாள் என்ற மனைவியும், இரு மகன்களும் ஒரு மகளும் உள்ளனர். இவர் அமைச்சராவதற்கு முன் கட்சியில் சிவகங்கை சட்டப்பேரவைத் தொகுதி செயலராக இருந்தார். சிவகங்கை ஒன்றியக் குழுத் தலைவராகப் பணியாற்றினார். இவர் 2016 ஆண்டு தமிழக சட்டமன்றத்துக்கு சிவகங்கை சட்டமன்றத்தொகுதியில் இருந்து தேர்ந்தெடுக்கப்பட்டார். தமிழக அமைச்சரவையில் 2016 ஆண்டு காதி மற்றும் கதர்கிராமத் தொழில்துறை அமைச்சராக நியமிக்கப்பட்டார்.

மேற்கோள்கள் 

தமிழக முன்னாள் அமைச்சர்கள்
சிவகங்கை மாவட்ட நபர்கள்
சேவூர் ராமச்சந்திரன்

சேவூர் எஸ். ராமச்சந்திரன் (Sevvoor S. Ramachandran, பிறப்பு: 23 பிப்ரவரி 1960) என்பவர் ஒரு தமிழக அரசியல்வாதியும், சட்டமன்ற உறுப்பினரும் ஆவார்.

குடும்பம் 
இவரது தந்தை பி. எம். சோமசுந்தர முதலியார் மற்றும் தாயார் மரகதம் ஆகியோர் ஆவர். இவரது சொந்த ஊர் திருவண்ணாமலை மாவட்டம், ஆரணியை அடுத்த சேவூர் ஆகும். இவர் பன்னிரண்டாம் வகுப்பு வரை படித்துள்ளார். இவருக்கு மணிமேகலை என்னும் மனைவியும், சந்தோஷ்குமார் மற்றும் விஜயகுமார் என இரு மகன்களும் உள்ளனர். இவர் செங்குந்த முதலியார் சமூகத்தை சேர்ந்தவர்.

அரசியல் வாழ்க்கை 
1996 - 2001 வரை ஒன்றியக்குழு உறுப்பினராகவும், 2000 ஆம் ஆண்டு முதல் ஜெயலலிதா பேரவையின் திருவண்ணாமலை வடக்கு மாவட்ட செயலராகவும் மற்றும் 2006 - 2011 வரை சேவூர் ஊராட்சி மன்றத் தலைவராகவும் இருந்துள்ளார். பின்னர் 2016 ஆண்டு நடந்த சட்டமன்றத் தேர்தலில், ஆரணி தொகுதியிலிருந்து, அதிமுக சார்பில் போட்டியிட்டு, தமிழ்நாடு சட்டமன்றத்திற்கு தேர்ந்தெடுக்கப்பட்டார். பின்னர் தமிழக அமைச்சரவையில் இந்து சமய அறநிலையத் துறை அமைச்சராக நியமிக்கப்பட்டார். 2021 ஆம் ஆண்டில் நடைபெற்ற சட்டமன்றத் தேர்தலில் ஆரணி தொகுதியில் இருந்து அதிமுக சார்பில் சட்டமன்ற உறுப்பினரானார்.

மேற்கோள்கள் 

தமிழக முன்னாள் அமைச்சர்கள்
திருவண்ணாமலை மாவட்ட நபர்கள்
15 ஆவது தமிழ்நாடு சட்டமன்ற உறுப்பினர்கள்
1960 பிறப்புகள்
வாழும் நபர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
16 ஆவது தமிழ்நாடு சட்டமன்ற உறுப்பினர்கள்
ஊர் பெயரால் அறியப்படும் மக்கள்
சதாம் உசேன் நகர்

சதாம் உசேன் நகர் (Saddam Hussein Town) இலங்கையின்  மட்டக்களப்பு மாவட்டத்தில் உள்ள முஸ்லிம்கள் பெரும்பான்மையாக வாழும் ஊர் ஆகும். இது முன்னாள் ஈராக்கிய குடியரசுத் தலைவர்  சதாம் உசேன் நினைவாகப் பெயரிடப்பட்டுள்ளது; இந்த ஊரையும் இங்குள்ள  மையப் பள்ளிவாசலையும் கட்டுவதற்கு அவர் பெரும் நிதியுதவி வழங்கியுள்ளார். 1978இல் வெள்ளத்தால் இப்பகுதி பாதிக்கப்பட்டபோது உள்ளாட்சி அலுவலர்கள் ஈராக்கிய தூதரகத்தை உதவி கோரி நாடியதிலிருந்து  சதாம் உசேன்  இந்த ஊரின் வளர்ச்சியில் ஆர்வம் கொண்டார்.  இங்குள்ள 100 வீடுகளைப் புனரமைத்து கல்விக்கூடத்தையும் பள்ளிவாசலையும் கட்டிட பேருதவி புரிந்தார்.  

அமெரிக்கப் படைகள் சதாமை பிடித்த பிறகு, இந்த ஊரைச் சேர்ந்தவர்கள் அமெரிக்க கொள்கைகளை எதிர்த்து போராட்டம் நடத்தினர்.

மேற்சான்றுகள்

உசாத்துணை
 Charles Haviland, « Changing Saddam Hussein village protested », BBC News, Colombo,‎ 5 திசம்பர் 2011 
 Priya Dixit et Jacob L. Stump, Critical Method in Terrorism Studies, Routledge, 2016 ()

வெளி இணைப்புகள்
People's Daily Report
BBC News: Gloom in Saddam's Sri Lanka Village

மட்டக்களப்பு மாவட்டத்தில் உள்ள ஊர்களும், நகரங்களும்
கூட்டமைப்புக் கோப்பை (டென்னிசு)

கூட்டமைப்புக் கோப்பை அல்லது பரவலாக ஃபெட் கோப்பை (Fed Cup) பன்னாட்டு மகளிர் டென்னிசு அணிப் போட்டிகளில் முதன்மையானதாகும்; இது 1963இல் பன்னாட்டு டென்னிசு கூட்டமைப்பின் 50ஆவது ஆண்டுநிறைவை ஒட்டி தொடங்கப்பட்டது. இந்தப் போட்டிகள் 1995ஆம் ஆண்டு வரை ஃபெடரேசன் கோப்பை என அறியப்பட்டன. பங்கேற்கும் நாடுகளின் எண்ணிக்கையைக் கொண்டு, உலகில் ஆண்டுதோறும் பெண்களுக்கான மிகப்பெரிய பன்னாட்டு அணிப் போட்டியாக  ஃபெட் கோப்பை விளங்குகின்றது.

ஆடவர்களுக்கான டேவிசுக் கோப்பைக்கு இணையாக ஃபெட் கோப்பை பெண்களுக்கானது. ஆத்திரேலியா, செக் குடியரசு, அமெரிக்க ஐக்கிய நாடு மட்டுமே ஒரே நேரத்தில் இந்த இரு கோப்பைகளையும் வென்றுள்ளன.

சாதனைகளும் புள்ளிவிவரங்களும்

அணிகளின் செயற்றிறன்

அணி சாதனைகள் 

தொடர்ந்த வெற்றிகள்
 எக்காலத்தும்: 7, அமெரிக்க ஐக்கிய நாடு, 1976–1982
தொடர்ந்து இறுதியாட்டத்தில் விளையாடியவை
 எக்காலத்தும்: 8, ஆத்திரேலியா, 1973–1980
ஒரு ஆட்டத்தில் மிகுந்த கேம்கள்
 எக்காலத்தும்: 172, பிரான்சு 4–1 ஜப்பான், 1997 உலகக்குழு முதல் சுற்று

தனிநபர் சாதனைகள் 

 மிகவும் இளைய விளையாட்டாளர்
 டெனிசு பனகோபூலோ; கிரேக்கம் (நாடு); 12 ஆண்டுகள், 360 நாட்கள்1
 மிக மூத்த விளையாட்டாளர்
 கில் பட்டர்பீல்டு; பெர்முடா; 52 ஆண்டுகள், 162 நாட்கள்
 மிகுந்த போட்டிகளில் பங்கேற்றவர்
 100, அரன்ட்சா சன்சேசு விக்காரியோ, எசுப்பானியா
 மிகுந்த ஆட்டங்கள் விளையாடியவர்
 74, ஆன் கிரெமர், லக்சம்பர்க்
 மிகுந்த போட்டிகளை வென்றவர்
 மொத்தம்: 72, அரன்ட்சா சன்சேசு விக்காரியோ, எசுப்பானியா
 ஒற்றையர்: 50, அரன்ட்சா சன்சேசு விக்காரியோ, எசுப்பானியா
 இரட்டையர்: 38, லாரிசா நீலண்ட், சோவியத் ஒன்றியம்/லாத்வியா
 நீண்ட போட்டி
 2016 உலகக் குழு: சுவெட்லனா குசுநெட்சோவா எதிர் ரிகேல் ஓகென்காம்ப், 4 மணிகள், 6–7(4–7), 7–5, 8–10.

1தற்போதைய விளையாட்டாளர்களின் அகவை 14 அல்லது அதற்கு மேலிருக்க வேண்டும்

மேற்சான்றுகள்

வெளி இணைப்புகள்

 அலுவல் ஃபெட் கோப்பை வலைத்தளம் 

டென்னிசு போட்டிகள்
உப்புப் படுகை

உப்பு படுகை என்பது இயற்கையாக தரைமுழுக்க உப்பு மற்று பிற கனிமங்களால் ஆன ஒரு நிலப்பரப்பாகும். இந்த நிலப்பரப்பு கதிரொளியில் பளபளக்கும். பொதுவாக இந்த உப்புப் படுகைகள் பாலைவனங்களில் இயற்கையாக காணப்படுகின்றன. மேலும் இவை இயற்கையாக ஏற்படுவது ஆகும்.

கண்ணோட்டம் 
உப்பு படுகை என்பது பாலைவனத்தில் உள்ள ஒரு நீர்நிலை அதாவது குளம் அல்லது ஏரி போன்றவற்றில் பொழிவால் தேங்கிய நீர் ஆவியாக்கி அதனால் உருவாகுவது ஆகும். குறிப்பாக மழை போன்றவற்றால் தேங்கும்  நீர் நிலத்தில் வாய்க்கால் வழியாக வெளியேற முடியா நில அமைப்பு கொண்ட இப்பகுதியில் தேங்கும் இந்த நீர் ஆவியாகி அதனால் அதில் கரைந்துள்ள உப்பு போன்ற கனிமங்கள் தரையின் மேற்பரப்பில் படிகின்றன இவ்வாறு ஆயிரக்கணக்கான ஆண்டுகள்  கனிமங்கள் (பொதுவாக உப்புக்கள்) தரையின் மேற்பரப்பில் குவிகின்றன. இந்த கனிமங்கள் சூரிய கதிர்கள் பட்டு பிரதிபலிக்கின்றன இவை வெள்ளை நிலப்பரப்பாக தோன்றும்.

உப்புப் படுகைகள் ஆபத்து நிறைந்தவை. புதைசேற்றை மூடியபடி உள்ள உப்பு மேலோடுகள் உள்ள சில இடங்களில் ஒரு சரக்குந்தையே மூழ்கடிக்க இயலும். கிழக்கு  சகாரா பாலைவனத்தில் உள்ள குவாட்ரா டிப்ரசியன் உப்பு படுகை இரண்டாம் உலகப்போரின்போது படைகளை அழிக்கும் பொறியாக பயன்படுத்தப்பட்டது.

உலகின் சில உப்புப் படுகைகள் 
பொலிவியாவில் உள்ள சாலர் டி உயினிதான் உலகின் மிகப்பெரிய உப்பு படுகையாகும். இதில் உலகின் 50%-70% அளவுள்ள இலித்தியம் காணப்படுகிறது.

ஐக்கிய அமெரிக்காவின் யூட்டாவில் உள்ள வறண்ட பகுதியில் உள்ள புகழ்பெற்ற பான்னிவில்லி என்று அழைக்கப்படும் உப்பு படுகை.

நமீபியாவில் உள்ள இதோசா தேசிய பூங்காவில் உள்ள இதோசா உப்பு படுகை இன்னொரு புகழ்வாய்ந்த ஒரு உப்புப் படுகை.

டெவில் 'கோல்ஃப் கோர்ஸ் உள்ள சாவுப் பள்ளத்தாக்கு தேசியப் பூங்காவில் அமெரிக்காவின் பெரிய உப்புப் படுகை  உள்ளது.

மேற்கோள்கள் 

 
 

உப்புகள்
உமைத் பவான் அரண்மனை

உமைத் பவன் அரண்மனை (Umaid Bhawan Palace) இராஜஸ்தானின் ஜோத்பூரில் அமைந்துள்ள உலகின் மிகப்பெரிய தனியார் வீடுகளில் ஒன்றாகும். இந்த மாளிகையின் 347 அறைகளைக் கொண்டுள்ளது. அரண்மனையின் ஒரு பகுதி தாஜ் ஹோட்டல் மூலம் நிர்வகிக்கப்படுகிறது. மகாராஜா உமைத் சிங்கின் பெயரால் அழைக்கப்படுகிறது. அரண்மனையின் ஒரு பகுதியில் அருங்காட்சியகம் செயல்படுகிறது.

அண்மையில் இது உலகின் சிறந்த விடுதியாக ரிப்அட்சவைர் ஒழுங்குபடுத்திய பயணிகளின் தெரிவு விருதினைப் பெற்றது.

உசாத்துணை

வெளி இணைப்புகள் 

இராசத்தான் அரண்மனைகள்
இந்திய பாரம்பரிய விடுதிகள்
சூரத் தேங்காய் உடைத்தல்

சூரத் தேங்காய் உடைத்தல் என்பது இந்து சமயத்தில் மேற்கொள்ளப்படுகின்ற ஒரு  நேர்த்திக்கடனாகும். பொதுவாக விநாயகருக்கு சூரைத் தேங்காய் உடைக்கும் வழக்கம் உள்ளது. நேர்த்திக் கடனுக்காக நல்ல, பெரிதான தேங்காயை தேர்ந்தெடுக்கின்றனர். பின்பு விநாயகர் சந்நிதி முன்பு அதற்காக வைக்கப்பட்டுள் கல்லில் அடித்து உடைக்கின்றனர். இவ்வாறு உடைக்கப்படும் தேங்காய் சிதரல்களை உடைக்கும் பக்தர்கள் எடுத்து செல்வதில்லை. மற்ற பக்தர்களும், கோவிலுக்கு அருகில் வசிப்பவர்களும் பிரசாதமாக எடுத்துக் கொள்கின்றனர். இந்த சடங்கினை சிதறு காய் உடைத்தல் என்றும் அழைக்கின்றனர்.

இந்த நேர்த்திக் கடனை செலுத்துவதற்கு கோவிலில் அனுமதி பெறுதல் போன்றவை இல்லை. இந்த சடங்கினை ஐயர் மற்றும் பூசாரிகள் செய்வதில்லை. சூரத்தேங்காய் உடைப்பதாக வேண்டும் பக்தர்களே இதனைச் செய்கின்றார்கள். 

தேங்காய் மீது சூடம் ஏற்றி தொழிற்கூடங்கள், கடைகள் போன்றவற்றை துவங்கும் போதும், அம்மாவாசை போன்ற தினங்களிலும் இந்த சூரத் தேங்காய் வணிக நிறுவனங்கள் முன்பு உடைக்கப்படுகிறது. அத்துடன் புதுமனை புகுதல், பணி ஓய்வு பெற்று வீடு திரும்புதல் போன்ற சுபநிகழ்வுகளின் தொடக்கத்திலும் இந்த சூரத் தேங்காய் உடைக்கப்படுகிறது. இவ்வாறு செய்தால் திருஷ்டி கழியும் என்பது இந்துக்களின் நம்பிக்கையாகும்.

திருநள்ளாறு போன்ற கோயில்களில் பிரதான தெய்வங்களை தரிக்கும் முன்பு விநாயகருக்கு சூரைத் தேங்காய் உடைப்பதால், கோரிக்கை நிறைவேறும் என்ற நம்பிக்கை பக்தர்கள் மத்தியில் உள்ளது.

ஆதாரங்கள்

இந்து சமய நேர்த்திக் கடன்கள்
ஏ. சி. திருலோகச்சந்தர்

ஆற்காடு செங்கல்வராய முதலியார் திருலோகச்சந்தர் (பரவலாக ‌ஆ. செ. திருலோகச்சந்தர் (A. C. Tirulokachandar, 11 சூன் 1930 – 15 சூன் 2016) தமிழகத் திரைப்பட இயக்குநர் ஆவார். இவர் புகழ்பெற்ற பல தமிழ்த் திரைப்படங்களையும், சில இந்தி, தெலுங்குப் படங்களையும் இயக்கியுள்ளார். 1969 இல் இவர் இயக்கிய தெய்வமகன் திரைப்படம் ஆசுக்கார் விருதுக்குப் பரிந்துரைக்கப்பட்ட முதலாவது தென்னிந்தியத் திரைப்படமாகும்.

இராணிப்பேட்டை மாவட்டம் ஆற்காட்டைப் பிறப்பிடமாகக் கொண்டவர் திருலோகச்சந்தர். 1962 இல் ஏவிஎம் நிறுவனம் தயாரித்த வீரத்திருமகன் திரைப்படத்தை முதன் முதலில் இயக்கினார்.

இயக்கி தயாரித்த தமிழ் திரைப்படங்கள் 

கதை & வசனம் மற்றும் உதவி இயக்கம்

மறைவு
திருலோகச்சந்தர் 2016 சூன் 15 அன்று தனது 86-ஆவது அகவையில் சென்னையில் காலமானார். இவருக்கு மல்லி சீனிவாசன் என்ற மகளும், ராஜ்சந்தர் என்ற மகனும் உள்ளனர். இவரது இறப்பிற்கு சில நாட்களுக்கு முன்னர் இவரது இன்னொரு மகன் பிரேம் திரிலோக் அமெரிக்காவில் காலமானார்.

மேற்கோள்கள்

வெளி இணைப்புகள் 
 

1930 பிறப்புகள்
2016 இறப்புகள்
இந்தியத் திரைப்பட இயக்குநர்கள்
தமிழ்த் திரைப்பட இயக்குநர்கள்
தேசிய திரைப்பட விருது வென்றவர்கள்
வேலூர் மாவட்ட மக்கள்
பிலிம்பேர் விருதுகள் வென்றவர்கள்
கலைமாமணி விருது பெற்றவர்கள்
தென்னிந்திய பிலிம்பேர் விருதுகளை வென்றவர்கள்
தமிழ்நாட்டுத் திரைப்பட இயக்குநர்கள்
தமிழ்நாட்டுத் திரைக்கதை எழுத்தாளர்கள்
ஆக்ரா பாளையத் தொடருந்து நிலையம்

ஆக்ரா பாளையத் தொடருந்து நிலையம், இந்திய மாநிலமான உத்தரப் பிரதேசத்தின் ஆக்ரா நகரத்தில் அமைந்துள்ளது. இந்த நிலையம் சதர் பசாருக்கு அருகில் அமைந்துள்ளது.

பயணிகள்
இந்திய அளவில் முதன்மையான 100 தொடருந்து நிலையங்களில் இதுவும் ஒன்று.

வசதிகள்
இங்கு பயணிகள் தங்கும் விடுதி, ஓய்வறை, சைவ உணவகம், புத்தகக் கடை ஆகியன உள்ளன.

இங்கிருந்து நகரின் பிற பகுதிகளுக்கு ஆட்டோ, பேருந்து, தனியார் கார் ஆகிய வாகனங்களில் செல்லலாம். அருகிலேயே இத்கா பேருந்து நிலையம் அமைந்துள்ளது. இங்கிருந்து தாஜ் மகால் 5.7 கி.மீ தொலைவிலும், ஆக்ரா கோட்டை 5.2 கி.மீ தொலைவிலும், பத்தேப்பூர் சிக்ரி 38 கி.மீ தொலைவிலும், ஆக்ரா விமான நிலையம் 3.6 கி.மீ தொலைவிலும் அமைந்துள்ளன.

சான்றுகள்

இணைப்புகள்
  ஆக்ரா பாளையத்திற்கு வரும் தொடர்வண்டிகள்
 ஆக்ரா கான்ட் ரயில் நிலையத்தில் இருந்து ரயில்கள்

உத்தரப் பிரதேசத் தொடருந்து நிலையங்கள்
ஆக்ரா மாவட்டம்
புதிர்வெட்டுக் கட்டம்

டான்கிராம் (Tangram) என்பது கணிதத்துடன் தொடர்புடைய ஏழு வேவேறு வடிவத் துண்டுகளைக் கொண்ட ஒரு புதிர் பலகை ஆகும். இது தற்போது புதிர் பலகை எளிய வடிவில் ஐந்து துண்டுகளையும் கொண்டுள்ளது. இது பொழுதுபோக்கிற்காக மட்டுமல்லாமல் சிந்தனையை தூண்டக் கூடிய விளையாட்டாகவும் விளங்குகிறது. இந்தப் பலகையில் உள்ள ஏழு அல்லது ஐந்து வடிவங்களை வெவ்வேறு முறையில் பொருத்தி பல்வேறு உருவங்களை உருவாக்க முடியும்.

வரலாறு

மேற்கத்திய நாடுகளுக்கு பரவுதல் 
இந்த விளையாட்டு சீனர்களால் கண்டுபிடிக்கப்பட்டது. இது சாங் வம்ச ஆட்சியின்போது தான் சீனாவில் கண்டுபிடிக்கப்பட்டது. பின்னர் 19 ஆம் நூற்றாண்டின் தொடக்கத்தில் இவ்விளையாட்டு சீனாவிலிருந்து கடல் வணிகம் மூலம் கப்பல் வழியே ஐரோப்பாவிற்கு பரவியது. அதன்பின்னர் முதலாம் உலகப்போர் நிகழ்ந்த காலகட்டத்தில் இந்த விளையாட்டு ஐரோப்பாவின் மிகச் சிறந்த புதிர் விளையாட்டாக மாறியது.

ஜெர்மன் மற்றும் அமெரிக்க ஐக்கிய நாடுகளுக்கு பரவுதல் 

நீண்ட காலமாக சீனாவில் விளையாடப்பட்டு வந்த விளையாட்டான டான்கிராமை அமெரிக்க ஐக்கிய நாடுகளுக்கு அறிமுகப் படுத்தியவர் கப்பல் மாலிமியும் கடல் வணிகருமான எம்.டொனால்ட்சன் என்பவர் தான். டான்கிராம் பற்றிய புத்தகத்தையும் இவர் வெளியிட்டார்.

1891-ஆம் ஆண்டு காலகட்டத்தில் ஃப்ரெடெரிக் அடால்ஃப் ரிக்டர் என்பவர் ஜெர்மன் நாட்டில் முதன் முறையாக டான்கிராமை அறிமுகப் படுத்தினார்.

சொற்பிறப்பு 

டான்கிராம் என்ற வார்தையின் வேர்ச்சொல் என்னவென்று தெளிவாக தெரியவில்லை. Gram என்றால் கிரேக்கத்தில் கடிதம் என்று பொருள்படும்படியாக உள்ளது. ஆனால் tan என்பதற்கு நீட்டிக்க அல்லது தொடர என்றும் பல்வேறு பொருள் படும் என்று அனுமானிக்கப்படுகிறது.

விதிமுறைகள் 

ஏழு துண்டுகள் இருந்தால் ஏழையும் பயன்படுத்த வேண்டும். ஐந்து துண்டுகள் இருந்தால் ஐந்தையும் பயன்படுத்த வேண்டும். ஒவ்வொரு துண்டுகளின் பக்கங்களும் அடுத்த துண்டின் பக்கத்தை தொட்டுக் கொண்டிருக்க வேண்டும். ஆனால் ஒன்றின் மேல் ஒன்று இருக்கக் கூடாது.

The two monks paradox – two similar shapes but one missing a foot.

மேற்கோள்கள்

களிக்கணிதம்
சீனக் கண்டுபிடிப்புக்கள்
முள்ளுக் குறும்பா மொழி

முள்ளு குறும்பா ஒரு தெற்கு திராவிட மொழி (தமிழ்-கன்னடம் துணைக்குழுவை அடிப்படையாக கொண்டது) ஆகும்.

பரவல் 
25,000 முள்ளு குறும்பா தாய்மொழியாக கொண்ட மக்கள் கேரளாவின் வயநாடு மாவட்டத்திலும் சுல்தான் பத்தேரி எனும் இடத்திலும் உள்ளனர். எஞ்சியுள்ள 1,000 பேர்  தமிழ்நாட்டில் நீலகிரி மாவட்டத்தில் உள்ளனர்.

மேற்கோள்கள் 

மலையாளம்
தமிழ் மரபுரிமைத் திங்கள்

கனடிய நாடாளுமன்றத்தில் அனைத்து உறுப்பினர்களின் ஆதரவோடும் தை மாதம் தமிழ் மரபுரிமைத் திங்கள் ஆக அங்கீகரிக்கப்பட்டுள்ளது.

இந்த மாதத்தில், தமிழ் மொழியையும், பண்பாட்டையும், கலைகளையும் கொண்டாடும் வண்ணம், வளர்க்கும் வண்ணம், பகிரும் வண்ணம் பல்வேறு நிகழ்வுகள் ஒழுங்கு செய்யப்படும்.  தமிழர் தமது நல்லணெண்ணத்தை, நல்லிணக்கத்தை வெளிப்படுத்தும் இரத்தக் கொடை, தன்னார்வலர் தொண்டு போன்ற செயற்பாடுகளிலும் ஈடுபடுவர்.  கனேடிய தமிழ் பாரம்பரிய மாதத்திற்கு பாடல் மற்றும் கொடி உள்ளன. இப்பாடல் ஒவ்வொரு ஆண்டும் தமிழ் பாரம்பரிய மாதத்தில் பாடப்படுகிறது.

நோக்கங்கள் 
தமிழ் மரபுரிமைத் திங்களின் நோக்கங்களாக பின்வருவன ஒழுங்கமைப்பளாளர்களால் முன்வைக்கப்படுகிறது:

 தமிழ் மொழியையும் இலக்கியத்தையும் கொண்டாடுதல்.
 உலகத் தமிழர்களின் பண்பாடு, கலைகள், மரபுகளைக் கொண்டாடுதல்.
 தமிழர் அல்லாதவர்களோடு தமிழ் மொழி, பண்பாடு, வரலாறு பற்றிப் பகிர்ந்து கொள்ளல்.
 பல்துறைகளில் தமிழர்களின் சாதனைகளை அடையாளப்படுத்தல்.
 தமிழர்களின் நலத்தையும் வளர்ச்சியையும் ஊக்குவித்தல்.

வரலாறு 
தமிழர்கள் செறிந்து வாழும் நகரங்கள் ரொறன்ரோ, மார்க்கம், ஏசக்சு, பிரம்ரன், ஒசாவா, விற்பி, யோர்க் ஆகியவற்றின் மாநகர அவைகள் முதலில் தமிழ் மரபுரிமைத் திங்களை அங்கீகரித்தன.

அடுத்து, ஒன்டாரியோ மாகாணத்தில் அறிவித்து தமிழ் பாரம்பரிய மாத சட்டத்தை (Tamil Heritage Month Act) நாடாளுமன்றத்தால் இயற்றியது.

வெளி இணைப்புகள் 
 tamilheritagemonth.com  - 
 Tamil Heritage Month  - 
 January is Officially Declared as Tamil Heritage Month in Canada
 தமிழ் மரபுத் திங்கள் கனேடிய பாராளுமன்றத்தால் அங்கீகரிக்கப்பட்டது
 தமிழ் மரபுரிமைத் திங்கள் நாடுளுமன்ற ஏற்பு

மேற்கோள்கள்

கனடியத் தமிழர்
சாசனம் (திரைப்படம்)

சாசனம் (Sasanam) 2006ல் மகேந்திரன் இயக்கத்தில் வெளிந்த தமிழ்த் திரைப்படமாகும். இத்திரைப்படத்தில் அரவிந்த்சாமி, கௌதமி, ரஞ்சிதா போன்றோர் முக்கிய வேடத்தில் நடித்திருந்தனர். இத்திரைப்படத்திற்கு பாலபாரதி இசையமைத்திருந்தார்.

நடிகர்கள்
அரவிந்த்சாமி 
கௌதமி - விசாலாட்சி
ரஞ்சிதா - சரோஜி
தலைவாசல் விஜய்
சபிதா ஆனந்த்
சுஜிதா

ஆதாரங்கள்

வெளி இணைப்புகள்

2006 தமிழ்த் திரைப்படங்கள்
இந்தியத் தமிழ்த் திரைப்படங்கள்
மகேந்திரன் இயக்கிய திரைப்படங்கள்
பாலபாரதி இசையமைத்த திரைப்படங்கள்
கௌதமி நடித்த திரைப்படங்கள்
தலைவாசல் விஜய் நடித்த திரைப்படங்கள்
அரவிந்த்சாமி நடித்த திரைப்படங்கள்
அழகிய கண்ணே

அழகிய கண்ணே (Azhagiya Kanne) 1982 இல் வெளிவந்த இந்தியத் தமிழ்த் திரைப்படமாகும். இதனை மகேந்திரன் இயக்கியிருந்தார். இத்திரைப்படத்தில் அஸ்வினி, சரத்பாபு ஆகியோர் முக்கிய வேடத்தில் நடித்திருந்தனர்.

நடிகர்கள் 
 அஸ்வினி
 சரத்பாபு - பிரசன்னா
 குழந்தை அஞ்சு - கஸ்தூரி  
 சுமலதா - பாமா
 சுஹாசினி - இலட்சுமி
 தேங்காய் சீனிவாசன் 
 வெண்ணிற ஆடை மூர்த்தி 
 சாருஹாசன் - சாமியார்
 செந்தாமரை - நிலப்பிரபு
 பயில்வான் ரங்கநாதன்
 குள்ளமணி 
 குமரிமுத்து 
 காந்திமதி - பேச்சியம்மா

பாடல்கள் 
இத்திரைப்படத்திற்கு இளையராஜா இசையமைத்திருந்தார். பாடல் வரிகளை வாலியும் கங்கை அமரனும் எழுதியிருந்தனர். "மூகாம்பிகை" பாடலில் பல்லவி, சரணங்கள் இடையே வரும் செவ்விசைக் கித்தார் இசை என்பது காமவர்தினி இராகத்தில் அமைந்திருந்தது. காமவர்தினி இராகத்தில் செவ்விசைக் கித்தாரில் அமைப்பு என்பது மிகக் கடினமான இசையமைப்பு என்று கருதப்படுகிறது.

மேற்கோள்கள் 
 

1982 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
மகேந்திரன் இயக்கிய திரைப்படங்கள்
இளையராஜா இசையமைத்த திரைப்படங்கள்
சரத் பாபு நடித்த திரைப்படங்கள்
சுஹாசினி நடித்த திரைப்படங்கள்
தேங்காய் சீனிவாசன் நடித்த திரைப்படங்கள்
வெண்ணிற ஆடை மூர்த்தி நடித்த திரைப்படங்கள்
செந்தாமரை நடித்த திரைப்படங்கள்
குமரிமுத்து நடித்த திரைப்படங்கள்
காந்திமதி நடித்த திரைப்படங்கள்
அஸ்வினி (நடிகை)

அஸ்வினி என்பவர் இந்திய நடிகையாவார். இவர் தமிழ், தெலுங்கு, இந்தி திரைப்படங்களில் கதாநாயகியாக நடித்துள்ளார். 2012 செப்டம்பர் 23ல் இவர் சென்னை ராமச்சந்திரா மருத்துவமனையில் இறந்தார்.

இவருக்கு கார்த்திக் என்றொரு மகனுள்ளார். பாலகிருஷ்ணா என்ற நடிகரின் திரைப்படத்தில் குழந்தை நட்சத்திரமாக அறிமுகமானார். மகேந்திரன் இயக்கத்தில் வெளிவந்த சில திரைப்படங்களில் நாயகியாக நடித்துள்ளார்.

ஆதாரங்கள்

வெளி இணைப்புகள்

1970 பிறப்புகள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
கன்னடத் திரைப்பட நடிகைகள்
மலையாளத் திரைப்பட நடிகைகள்
2012 இறப்புகள்
20 ஆம் நூற்றாண்டின் இந்திய நடிகைகள்
சென்னை நடிகைகள்
1967 பிறப்புகள்
ராஜசேகர் (தெலுங்கு நடிகர்)

ராஜசேகர் இந்தியத் திரைப்படத்துறையைச் சேர்ந்த நடிகராவார். இவர் தெலுங்குத் திரைப்படத்துறையில் நன்கு அறியப்படுபவராக இருக்கிறார். சில தமிழ்த் திரைப்படங்களிலும் நடித்துள்ளார். எண்ணற்ற மாறுபட்ட கதைப்பாத்திரங்களில் நடிக்கும் நடிகராக உள்ளார். மனோகரன் இயக்கத்தில் வெளிவந்த நண்டு திரைப்படத்தில் நடித்துள்ளார்.

மேற்கோள்கள்

வெளி இணைப்புகள்

1962 பிறப்புகள்
வாழும் நபர்கள்
தெலுங்குத் திரைப்பட நடிகர்கள்
தமிழ் நடிகர்கள்
தென்னிந்திய பிலிம்பேர் விருதுகளை வென்றவர்கள்
தமிழ்நாட்டுத் திரைப்பட நடிகர்கள்
உன்னி மேரி

உன்னி மேரி ஒரு இந்திய திரைப்பட நடிகையாவார். இவர் பெரும்பாலும் மலையாளப் திரைப்படங்களில் நடித்துள்ளார்.

சில புகழ்பெற்ற தமிழ், தெலுங்கு, கன்னடத் திரைப்படங்களிலும் நடித்துள்ளார். இப்படங்களில் உன்னிமேரி என்பதற்குப் பதிலாக தீபா என்ற பெயரில் நடித்துள்ளார். 1962ல் பிறந்த இவர் 1982ல் திருமணம் செய்து கொண்டுள்ளார்.

தேவி கன்னியாகுமரி அம்மன் கோவில், ஐயப்பன், மல்லனும் மாதேவனும், 	கண்ணப்பனுண்ணி (திரைப்படம்), மகாபலி சக்கரவர்த்தி போன்ற மலையாளப் படங்களிலும், அந்தரங்கம், உல்லாசப்பறவைகள், ஜானி, மீண்டும் கோகிலா, ரோசாப்பூ ரவிக்கைக்காரி, முந்தானை முடிச்சு, கல்யாணப்பறவைகள் போன்ற தமிழ் படங்களில் நடித்துள்ளார்.

ஆதாரங்கள்

வெளி இணைப்புகள்
 
 Unnimary at MSI
 https://www.facebook.com/pages/Unni-Mary/138592379555479

1962 பிறப்புகள்
தமிழ்த் திரைப்பட நடிகைகள்
வாழும் நபர்கள்
மலையாளத் திரைப்பட நடிகைகள்
தெலுங்குத் திரைப்பட நடிகைகள்
கன்னடத் திரைப்பட நடிகைகள்
20 ஆம் நூற்றாண்டின் இந்திய நடிகைகள்
பிரேம் மேனன்

பிரேம் மேனன் இந்திய தொழிற்துறை வல்லுனர் மற்றும் திரைப்பட தயாரிப்பாளர், இயக்குநர், நடிகராவார். இவர் தமிழ்த் திரைப்படங்கள் சிலவற்றில் நடித்துள்ளார். ஏ. ஜெகந்நாதன் (இயக்குநர்) இயக்கத்தில் குரோதம் என்ற திரைப்படத்தின் மூலம் 1982ல் திரையுலகிற்கு வந்தார்.

திரைப்படங்கள்

ஆதாரங்கள்

வெளி இணைப்புகள்

மேற்கோள்கள்

வாழும் நபர்கள்
தமிழகத் தொழிலதிபர்கள்
இந்தியத் திரைப்பட இயக்குநர்கள்
தமிழ்நாட்டுத் திரைப்பட நடிகர்கள்
தமிழ்நாட்டுத் திரைக்கதை எழுத்தாளர்கள்
1953 பிறப்புகள்
யோன் ஜி-க்யூன்

யோன் ஜி-க்யூன் (பிறப்பு 1969) ஒரு தென் கொரிய திரைப்பட இயக்குனராவார். மை பாஸ், மை ஹீரோ திரைப்படத்தின் மூலம் திரையுலகிற்கு அறிமுகமானார். இத்திரைப்படம் கொரியாவில் வாழும் குண்டர்களின் வாழ்க்கைப் பற்றி எடுக்கப்பட்டதாகும்.

இவருடைய செக்ஸ் இஸ் சீரோ திரைப்படம் உலக அளவில் இவருக்கு புகழைப் பெற்றுத் தந்தது. இத்திரைப்படம் வயது வந்தோருக்கான பாலியல் நகைச்சுவை தளத்தினை மையமாகக் கொண்டது. இத்திரைப்படத்தினை அமெரிக்காவில் வெளிவந்த அமெரிக்கன் பை திரைப்படத்துடன் ஒப்பிட்டு பேசுகின்றனர்.

வெளி இணைப்புகள்

மேற்கோள்கள்

1969 பிறப்புகள்
வாழும் நபர்கள்
தென் கொரியத் திரைப்பட இயக்குநர்கள்
இந்தியன் ஏர்லைன்சு விமானம் 171

இந்தியன் ஏர்லைன்சு விமானம் 171 (Indian Airlines Flight 171) 1976 அக்டோபர் 12 அன்று பம்பாய் விமான நிலையத்தில் அவசரமாகத் தரையிறங்கும் போது தரையில் மோதி விபத்துக்குள்ளானது. இதன் போது இவ்விமானத்தில் இருந்த அனைத்து 95 பேரும் உயிரிழந்தனர். விமானத்தின் இயந்திரத்தில் தீப்பிடித்ததால், விமானம் கட்டுப்பாட்டை இழந்து தரையில் மோதியது.

விபத்து 
விமானம் 171 மும்பையிலிருந்து சென்னை நோக்கி வந்த உள்ளூர் விமான சேவையாகும். இப்பறப்பை போயிங் ரக விமானமே மேற்கொள்ளத் திட்டமிடப்பட்டிருந்தது. ஆனால், அவ்விமானத்தின் இயந்திரத்தில் ஏற்பட்ட கோளாறால், இப்பறப்பை சட் ஏவியேசன் கராவெல் விமானம் மேற்கொண்டது. மும்பையில் ஓடுபாதையில் இருந்து கிளம்பிய சிறிது நேரத்தில் விமானத்தின் இரண்டாவது இயந்திரம் செயலிழந்தது. இதனை அடுத்து விமானம் திரும்பவும் மும்பை விமான நிலையத்தில் அவசரமாகத் தரையிறங்க முயன்றது. விமானம் 300 அடி உயரத்தில் பறந்து கொண்டிருக்கையில், விமானம் கட்டுப்பாட்டை இழந்து தரையில் மோதியது. விமானத்தில் இருந்த எவரும் உயிர் தப்பவில்லை.

விபத்தில் இறந்த சிலர் 
விமானத்தில் பயணம் செய்த 89 பயணிகளில் 17 பேர் பெண்கள் ஆவர். ஆறு விமானப் பணியாளர்களில் இருவர் பெண்கள் ஆவர்.
விமானத்தில் பயணம் செய்த தமிழக சட்டசபை முன்னாள் உறுப்பினரும், காமராஜர் காங்கிரசு கட்சி உறுப்பினருமான பொன்னப்ப நாடார் (வயது 53) என்பவர் கொல்லப்பட்டார். இவர் கன்னியாகுமரி மாவட்டத்தைச் சேர்ந்த ஒரு காங்கிரஸ் தலைவராகவும், முன்னாள் சட்டமன்ற உறுப்பினராகவும் திருவாங்கூர்-கொச்சி சட்டமன்றத்திற்கு இரண்டு முறையும், தமிழக சட்டமன்றத்திற்கு மூன்று முறையும் தேர்ந்தெடுக்கப்பட்டுள்ளார். இவர் 1971 தேர்தலில் கன்னியாகுமரி மாவட்டம் விளவங்கோடு தொகுதியில் இருந்து தமிழக சட்டசபைக்கு தேர்ந்தெடுக்கப்பட்டவர்.
தென்னிந்தியத் திரைப்பட நடிகை ராணி சந்திரா மற்றும் அவரது தாயார் காந்திமதி, தங்கைகள் அம்புலி (வயது 19), சீதா (18), நிம்மி (13) ஆகியோர் இறந்தனர். ராணி சந்திராவின் குழுவில் இடம்பெற்றிருந்த ஜெயலட்சுமி (பாடகி), சி. கே. கிருஷ்ணகுட்டி (மத்தளம்), எம். கோதண்டராம் (மிருதங்கம்), பி. எஸ். மாணிக்கம் (ஆர்மோனியம்) ஆகியோரும் இறந்தவர்களில் அடங்குவர்.

மேற்கோள்கள்

வெளி இணைப்புகள் 
Indian Airlines Flight 171 at AirDisaster.com 

1976 நிகழ்வுகள்
இந்தியாவில் பயணியர் வானூர்தி விபத்துகள்
1976 விபத்துகள்
சிங்கம் புலி

சிங்கம் புலி 2011 ல் வெளிவந்த அதிரடி மசாலாத் தமிழ்த் திரைப்படமாகும். இதனை சாய் ரமணி இயக்கியிருந்தார். இத்திரைப்படத்தில் நடிகர் ஜீவா இரட்டை வேடங்களில் நடித்திருந்தார். இவருடன் ரம்யா, சந்தானம் போன்ற நடிகர்களும் நடித்திருந்தனர். இத்திரைப்படம் 4 மார்ச் 2011ல் வெளிவந்தது..

இத்திரைப்படம்  ஹிந்தியில் டோ கா தட்கா என மொழிமாற்றம் செய்யப்பட்டு வெளியிடப்பட்டது.

நடிகர்கள்
 ஜீவா (திரைப்பட நடிகர்) .. சிவா மற்றும் அசோக் குமார்
 ரம்யா .. ஸ்வேதா
 ஹனி ரோஸ் ... காயத்ரி
 சந்தானம் ... புஜ்ஜி பாபு
 பொன்வண்ணன் ... சிவா மற்றும் அசோக்கின் தந்தை
 பாண்டு ... ஸ்வேதாவின் தந்தை
 குயிலி.. சிவா மற்றும் அசோக்கின் தாய்
 மீரா கிருஷ்ணன் .. ஸ்வேதாவின் தாய்

ஆதாரங்கள்

வெளி இணைப்புகள்
 
 சிங்கம்புலி திரைப்பட விமர்சனம்-தினமலர் சினிமா

இந்தியத் தமிழ்த் திரைப்படங்கள்
2011 தமிழ்த் திரைப்படங்கள்
ஜீவா நடித்துள்ள திரைப்படங்கள்
சந்தானம் நடித்த திரைப்படங்கள்
ஹனி ரோஸ்

ஹனி ரோஸ் மலையாளத் திரைப்பட நடிகையாவார். இவர் சில தமிழ் மற்றும் தெலுங்கு திரைப்படங்களில் நடித்துள்ளார்.

2005இல் வினயன் இயக்குநரால் எடுக்கப்பட்ட மலையாளத் திரைப்படமான பாய் பிரண்டில் அறிமுகமானார்.

திரைப்படங்கள்

மேற்கோள்கள்

வெளி இணைப்புகள் 
 Official website 
 

1991 பிறப்புகள்
வாழும் நபர்கள்
கேரள நடிகைகள்
மலையாளத் திரைப்பட நடிகைகள்
கன்னடத் திரைப்பட நடிகைகள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
ராணி சந்திரா

ராணி சந்திரா (Rani Chandra, 1949 – 12 அக்டோபர் 1976) என்பவர் மலையாளத் திரைப்பட நடிகை ஆவார். கேரளத்தின் அழகுராணியாகத் தெரிவு செய்யப்பட்டவர். இவர் பல மலையாள, தமிழ்ப் படங்களில் நடித்துள்ளார். 1976 ஆம் ஆண்டில் விமான விபத்து ஒன்றில் இறந்தார்.

வாழ்க்கைச் சுருக்கம் 
ராணி சந்திரா திருவிதாங்கூர்–கொச்சியில் 1949 ஆண்டில் சந்திரன், காந்திமதி ஆகியோருக்குப் பிறந்தார். எர்ணாகுள்ம் புனித தெரேசசு கல்லூரியில் கல்வி கற்றார். இவர் நடனக் குழு ஒன்றை நடத்தி வந்தார். 1972 ஆம் ஆண்டில் கேரள அழகுராணியாகத் தேர்ந்தெடுக்கப்பட்டார்.

இவரது முதல் திரைப்படம் அஞ்சுசுந்தரிகள் ஆகும். தொடர்ந்து பல திரைப்படங்களில் நடித்தார். இவர் நடித்த கடைசித் தமிழ்த் திரைப்படம் பத்ரகாளி இவர் இறந்த பின்னர் வெளிவந்தது.

மறைவு 
பத்ரகாளி திரைப்படத் தயாரிப்பின் இறுதிக் கட்டத்தில், கதாநாயகியாக நடித்த ராணி சந்திரா கலாச்சார நிகழ்ச்சி ஒன்றில் பங்கெடுப்பதற்காக தனது குழுவினருடனும் குடும்பத்தினருடனும் துபாய் சென்றார். கலை நிகழ்ச்சிகளை முடித்துக் கொண்டு 1976 அக்டோபர் 11 இல் பம்பாய் வழியாக சென்னை திரும்புகையில், அவர்கள் பயணம் செய்த விமானம் தீப்பிடித்துக் கொண்டு விமான நிலையத்திற்கு அண்மையில் மோதி விபத்துக்குள்ளானது. ராணி சந்திரா, அவரது தாயார், மூன்று தங்கைகள் அம்புலி (வயது 19), சீதா (18), நிம்மி (13) ஆகியோர் உட்பட அதில் பயணம் செய்த அனைத்து 95 பேரும் உயிரிழந்தனர்.

இதனால், இவர் நடிக்க இருந்த பத்ரகாளி தமிழ்த் திரைப்படத்தின் மீதிக் காட்சியை ஓரளவு அவரைப் போன்றே உருவ அமைப்புள்ள பட்டிக்காட்டு ராஜா படத்தில் நடனமாடிய புஷ்பா என்ற துணை நடிகையை நடிக்க வைத்து எடுத்து முடித்தார் இயக்குநர் ஏ. சி. திருலோகச்சந்தர்.

விருதுகள்
 1975 சிறந்த நடிகைக்கான கேரள அரசு விருது

நடித்த சில திரைப்படங்கள்
மல்லனும் மாதேவனும் (மலையாளம், 1976)
பத்ரகாளி (தமிழ், 1976)
தேன்சிந்துதே வானம் (தமிழ், 1975)
ராதா (தமிழ், 1973)

மேற்கோள்கள்

வெளி இணைப்புகள்
 
 http://en.msidb.org/displayProfile.php?category=actors&artist=Ranichandra&limit=67 
 Weblokam : Rani Chandra- A paining memory 

கேரள மாநில திரைப்பட விருது வென்றவர்கள்
1976 இறப்புகள்
தமிழ்த் திரைப்பட நடிகைகள்
மலையாளத் திரைப்பட நடிகைகள்
1949 பிறப்புகள்
20 ஆம் நூற்றாண்டின் இந்திய நடிகைகள்
இந்தியாவில் வெள்ளப்பெருக்கு (2009)

2009ஆம் ஆண்டு சூலையில் இந்தியாவில் வெள்ளப்பெருக்கு (2009 India floods) நிகழ்ந்த பொழுது பல்வேறு மாநிலங்கள் பாதிக்கப்பட்டன. ஒடிசாவில் குறைந்தது 36 பேரும்  கேரளாவில் 13 பேரும் இவ்வெள்ளப் பெருக்கால் உயிரிழந்தனர். கர்நாடகா, குசராத்து, மற்றும் வடகிழக்கு இந்திய states. மாநிலங்கள் பெருமளவிற்கு பாதிக்கப்பட்டன.

கிழக்கு இந்திய மாநிலமான ஒடிசாவில் மட்டும், கடும் பருவ மழை ஏற்படுத்திய வெள்ளத்தில் குறைந்தது 36 பேர் கொல்லப்பட்டனர். அரை மில்லியன் வீடுகள் மூழ்கடிக்கப்பட்டன. இம்மாநிலத்தின் நயாகட் மாவட்டம் முற்றிலுமாக வெள்ள நீரால் பாதிக்கப்பட்ட பின்னர் சூலை 13 ஆம் நாள் ஒரு பேருந்து சி்ற்றோடையில் விழுந்து ஏழு பேர் கொல்லப்பட்டதோடு மட்டுமின்றி மேலும் பலர் காணாமல் போயினர் . ஒடிசாவின் தலைநகரமான புவனேசுவரத்திற்கு 87 கிலோமீட்டர் தொலைவில் நயாகட் நகரம் அமைந்துள்ளது. கொனார்க் நகரில் அமைந்துள்ள சூரியனார் கோவிலும் தண்ணீரால் சூழப்பட்டு சுற்றுலாப் பயணிகளுக்கு பெரும் இடர்பாடுகளை உண்டாக்கியது . நயாகட் மாவட்டம், கட்டக் மாவட்டம், கஞ்சாம் மாவட்டம், கேந்துஜர் மாவட்டம், கோராபுட் மாவட்டம் மற்றும் கந்தமாள் மாவட்டம் முதலிய ஒடிசாவின் மாவட்டங்கள் வெள்ளப் பெருக்கால் மிகவும் பாதிக்கப்பட்டன

கடுமையாகப் பெய்த பெருமழையால் கேரளாவிலும் பல கோடி ரூபாய் மதிப்பிலான சொத்துக்கள் அழிந்தன. குறைந்தது 13 பேராவது இப்பெருவெள்ளத்தால் உயிரிழந்தார்கள் என்று செய்திகள் தெரிவிக்கின்றன. கண்ணூர் மாவட்டம், எர்ணாகுளம் மாவட்டம், கோழிக்கோடு மாவட்டம் , கொல்லம் மாவட்டம் , திருச்சூர் மாவட்டம், மலப்புறம் மாவட்டம், காசர்கோடு மாவட்டம் மற்றும் ஆலப்புழா மாவட்டம் முதலிய கேரளாவின் மாவட்டங்கள் வெள்ளப் பெருக்கால் மிகவும் பாதிக்கப்பட்டன. மாநிலம் முழுவதும் பல்வேறு துயர் துடைப்பு முகாம்கள் ஏற்படுத்தப்பட்டன. கேரள மாநில வருவாய்த் துறை அமைச்சர், பி ராசேந்திரன், மழை காரணமாக ஏற்பட்ட சேதத்தை ஆய்வு செய்ய 20 ஜூலை 2009 அன்று கோழிக்கோட்டில் ஒரு கூட்டத்தை கூட்டினார், மாவட்ட ஆட்சித்தலைவரும், காசர்கோடு, வயநாடு, கண்ணூர், கோழிக்கோடு, மலப்புறம் மற்றும் பாலக்காடு மாவட்டங்களைச் சேர்ந்த பல்வேறு அரசுத் துறை அலுவலர்களும் இக்கூட்டத்தில் பங்கேற்றனர்.

அசாமிலும் இந்தியாவின் பிற வடகிழக்கு மாநிலங்களிலும் பெய்த இடைவிடாத மழையால் மூன்று லட்சம் மக்கள் பாதிக்கப்பட்டனர்.

தலைநகரம் தில்லி நகருக்கு 20 கிலோமீட்டர் தொலைவில் உள்ள நொய்டா நகரத்தில், சூலை 29 அன்று  பெய்த கடும் மழையால் ஒரு சுவர் இடிந்து  நான்கு குழந்தைகள் மற்றும் இரண்டு பெண்கள் உட்பட குறைந்தது 10 பேர், கொல்லப்பட்டனர் மற்றும் ஒன்பது பேர் காயமடைந்தனர்.

இறப்பும் இழப்பும்

மேற்கோள்கள் 

இந்தியாவில் இயற்கை அழிவுகள்
2009 நிகழ்வுகள்
சி. சத்யா

சி. சத்யா (C.Sathya ) என்பவர் ஒரு தென்னிந்திய இசையமைப்பாளர் மற்றும் பின்னணி பாடகராவார். இவர் 'சில்லுனு ஒரு காதல்' திரைப்பட இயக்குநரான கிருஷ்ணா இயக்கிய ’ஏன் இப்படி மயக்கினாய்’ படம் மூலம் இசையமைப்பாளராக 2009 இல் அறிமுகமானார். அந்தப் படப் பாடல்கள் வெளிவந்ததே தவிர, படம் வெளிவரவில்லை. இதன்பிறகு வெற்றிபெற்ற  தமிழ் திரைப்படமான எங்கேயும் எப்போதும் திரைப்படத்திற்கு இசையமைத்தார் அதன்பிறகு வெற்றிகரமாக பல படங்களுக்கு இசையமைத்தார். இவர் தெலுங்கு படமான சம்திங் சம்திங் படத்திற்கு இசையமைத்ததின் மூலம் புகழ்பெற்றார்.

வாழ்க்கை 
சென்னையில் பிறந்து வளர்ந்தவர் சத்யா. இவரது தந்தை சிதம்பரம் கலைவாணர் என். எஸ். கிருஷ்ணனின் நாடகக்குழுவில் பாடி ஆர்மோனியம் வாசித்தவர். தன் மகன் சத்யாவுக்கு எட்டு வயதிலிருந்தே காலையில் எழுப்பி மரபிசையை கற்பிக்கத் துவங்கினார். அடுத்து நாஞ்சில் ராஜா, சாம்பசிவம், சீதா நாராயணன் ஆகியோர் கர்னாடக இசையை ஆழமாகச் சொல்லித் தந்தனர்.  வட சென்னையில் புகழ்வாய்ந்த ‘வசீகரா’, ‘கீரவாணி’ ஆகிய இசைக் குழுக்களின் கீபோர்ட் கலைஞரானார். 1997 இல் கங்கை அமரன் மெல்லிசைக் குழுவில் முதன்மை கீபோர்ட் வாசிப்பாளர் ஆனார். சன் தொலைக்காட்சி, ஜெயா தொலைக்காட்சி ஆகியவற்றின் பிரபல இசை நிகழ்ச்சிகளுக்கு துவக்கப் பாடல் இசையமைப்பது, இசை நிகழ்ச்சிகளின் பேண்ட் தலைவராக மாறுவது என அடுத்தடுத்து முன்னேற்றம் கண்டார். அடுத்து தொலைக்காட்சித் தொடர்களுக்கு இசையமைத்து விருதுகள் பெற்றார்.
விஜய் தொலைக்காட்சியின் ‘சரவணன் மீனாட்சி’ தொடரின் அடையாள இசையான ‘ஏலேலோ…ஏலேலே…’ இவரின் கைவண்ணத்தில் உருவானது.  தொலைக்காட்சி நிகழ்ச்சிகளுக்கு இசையமைத்தபோது விளம்பரப் படங்களுக்கு ஜிங்கில்ஸ் இசையமைக்க வாய்ப்பு கிடைத்தது. இசையமைப்பாளர் பாலபாரதி, பரத்வாஜ், சிற்பி ஆகியோரிடம் சில காலம் கீபோர்ட் கலைஞராகவும், ஒலி நிரலராக (சவுண்ட் புரோகிராமர்) இருந்தார். முதன்முதலில் ஏன் இப்படி மயக்கினாய் என்ற படத்திற்கு இசையமைத்தார். ஆனால் படம் வெளிவரவில்லை. இதன்பிறகு எங்கேயும் எப்போதும் படத்திற்கு இசையமைத்து புகழ்பெற்றார்.

பணிகள்

இசையமைப்பாளராக 
 ஏன் இப்படி மயக்கினாய்  (2009)
 எங்கேயும் எப்போதும் (2011)
 சேவற்கொடி(2012)
 பொன்மாலைப் பொழுது(2012)
 தீயா வேலை செய்யணும் குமாரு (2013)
 நெடுஞ்சாலை (2013)
 இவன் வேற மாதிரி (2013)
 கதை திரைக்கதை வசனம் இயக்கம் (2014) (பின்னணி இசை மட்டும்)
 மானே தேனே பேயே (2015)
 அசுரகுலம் (2015)
 காஞ்சனா 2 (2015) (சில்லாட்ட பில்லாட்ட பாடல்)
 வேலன்னா வந்துட்டா வெள்ளக்காரன்  (2016)
 உன்னோடு கா  (2016)

பாடகராக 
 "மாசமா ஆறு மாசமா" - எங்கேயும் எப்போதும் (2011)
 "தாமிரபரணி" - நெடுஞ்சாலை (2013)
 "அழகென்றால்" - தீயா வேலை செய்யணும் குமாரு (2013)
 "லவ்வுல லவ்வுல" - இவன் வேற மாதிரி  (2013)

தொலைக்காட்சி 
 2002 மாங்கல்யம்
 2003 ஆடுகிறான் கண்ணன் 
 2006 கணா காணும் காலங்கள் 
 2006 செல்லமடி நீ எனக்கு 
 2008 திருப்பாவை
 2009 மாமா மாப்பிள்ளை 
 2010 அணுபல்லவி 
 2012 வெள்ளை தாமரை 
 2013 குறிஞ்சி மலர் 
 2014 கல்யாணப் பரிசு

விருதுகள் 
 ஜெயா விருது   – எங்கேயும் எப்போதும்

மேற்கோள்கள்

வெளி இணைப்புகள்

C. Sathya on Spotify

வாழும் நபர்கள்
சென்னை இசைக்கலைஞர்கள்
தமிழ்த் திரைப்பட இசையமைப்பாளர்கள்
தமிழ்த் திரைப்படப் பின்னணிப் பாடகர்கள்
1978 பிறப்புகள்
காட்டுக்கோழி

காட்டுக் கோழி (Junglefowl) என்பது காடுகளில் வாழும்  கோழி இனப் பறவையாகும். இவை இந்தியா, இலங்கை மற்றும் தென்கிழக்காசியா போன்ற பகுதிகளில் காணப்படுகின்றன. இவை பெரிய பறவைகளாகவும், வண்ணமயமான இறகுகளைக் கொண்டும் இருக்கும்.

பல பறவைகள்போல இவற்றில் ஆண்பறவைகளான சேவல்கள் முட்டைகளை அடைக்காப்பதில் பங்குவகிப்பதில்லை.  பெண் பறவைகளான கோழிகளே இந்தப் பணிகளை செய்கின்றன இந்தக் கோழிகள் உருமறைப்பை செய்யக்கூடியன.

காட்டுக் கோழிகளின் உணவு விதைகள் என்றாலும் இவை பூச்சிகளையும் உண்ணக்கூடியன. குறிப்பாக இதன் குஞ்சுகளுக்கு உணவாகத் தரும்.

காட்டுக் கோழிகளில் ஒரு இனமான சிவப்புக் காட்டுக்கோழி தற்போதைய வீட்டுக் கோழிகளுக்கு மூதாதை என்று கருதப்படுகிறது. என்றாலும் வீட்டுக் கோழிகளின் மூதாதையாக சிலர் வெள்ளைக் கானாங்கோழிதான் எனக் கருதுவோரும் உள்ளனர்..

இலங்கைக் காட்டுக்கோழி  இலங்கையின் தேசியப்பறவையாக உள்ளது.

வாழும் சிற்றினங்கள் 

தற்பொழுது கல்லசு பேரினத்தின் கீழ் நான்கு சிற்றினங்கள் உள்ளன. அவை:

 கல்லசு பேரினம் யூரேசியா முழுக்க கண்டுபிடிக்கப்பட்டுள்ளது.உண்மையில் இது தென்கிழக்கு ஐரோப்பாவில் உருவானது என்று தோன்றுகிறது.

மேற்கோள்கள் 

 

காட்டுக்கோழி
தகராறு (திரைப்படம்)

தகராறு  (Thagaraaru) என்பது 2013ல் வெளிந்த இந்திய தமிழ் திரைப்படமாகும். இத்திரைப்படத்தினை கணேஷ் வினாயக் இயக்கியிருந்தார். இத்திரைப்படத்தினை கிளவுட் நைன் மூவீஸ் தயாரித்திருந்தது.

இத்திரைப்படத்தில் அருள்நிதி மற்றும் பூர்ணா முக்கிய வேடங்களில் நடித்திருந்தனர். பிரவீன் சத்யாவுடன் இணைந்து தரன் குமார் இத்திரைப்படத்திற்கு இசையமைத்திருந்தார்.

நடிகர்கள்
 அருள்நிதி .. சரவணன்
 பூர்ணா .. மீனாட்சி
 ஜெயப்பிரகாசு .. கந்துவட்டி ராஜேந்திரன்
 பவன் .. செந்தில்
 தருண் சத்ரியா .. பழனி
 ஆடுகளம் முருகதாஸ் ... ஆறுமுகம்
 மயில்சாமி

ஆதாரங்கள்

வெளி இணைப்புகள்
 

இந்தியத் தமிழ்த் திரைப்படங்கள்
2013 தமிழ்த் திரைப்படங்கள்
மதுரைக்களத் திரைப்படங்கள்
அருள்நிதி நடித்த திரைப்படங்கள்
பவன் (நடிகர்)

பவன் தமிழ்த் திரைப்பட நடிகராவார். இவர் எண்ணற்ற தமிழ்த் திரைப்படங்களில் துணை நடிகராக நடித்துள்ளார். பொல்லாதவன், செங்காத்து பூமியிலே, தகராறு (திரைப்படம்) ஆகிய படங்களில் முக்கிய வேடத்தில் நடித்துள்ளார். விலாசம் திரைப்படத்தில் கதாநாயகனாக நடித்துக் கொண்டுள்ளார்.

திரை வாழ்க்கை

ஆதாரங்கள்

வாழும் நபர்கள்
1971 பிறப்புகள்
திண்டுக்கல் சாரதி

திண்டுக்கல் சாரதி  2008ல் வெளிவந்த நகைச்சுவைத் தமிழ் திரைப்படமாகும். இத்திரைப்படத்தில் நகைச்சுவை நடிகரான கருணாஸ் கதாநாயகனாக நடித்திருந்தார். இவருடன் லிவிங்ஸ்டன், நாசர், சரண்யா பொன்வண்ணன் போன்றோர் உடன் நடித்திருந்தனர்.

இத்திரைப்படம் மலையாளப் படமான வடக்கு நோக்கி எந்திரம் என்ற படத்தினை மறுவாக்கம் செய்து வெளிவந்தது.

மேற்கோள்கள்

இந்தியத் தமிழ்த் திரைப்படங்கள்
2008 தமிழ்த் திரைப்படங்கள்
லிவிங்ஸ்டன் நடித்த திரைப்படங்கள்
எம். எசு. பாசுகர் நடித்த திரைப்படங்கள்
கார்த்திகா மேத்யூ

கார்த்திகா மேத்யூ என்பவர் மலையாள நடிகையாவார். இவர் மலையாளப் படங்களில் தொடர்ச்சியாக நடித்துவருபவர். தமிழில் நம் நாடு, திண்டுக்கல் சாரதி போன்ற படங்களில் நடித்து அறியப்படும் நபரானார். சில விளம்பர படங்களிலும் நடித்துள்ளார்.

தமிழ் திரைப்படங்கள்
 நாளை நமதே
 என் மன வானில்
 திண்டுக்கல் சாரதி 
 நம் நாடு
 பெரிய அலெக்சான்டர்
 பாலைவனச் சோலை
 மகிழ்ச்சி
 ஆறுமனமே

ஆதாரங்கள்

தமிழ்த் திரைப்பட நடிகைகள்
வாழும் நபர்கள்
மலையாளத் திரைப்பட நடிகைகள்
பிடெவில்ட் (2010 திரைப்படம்)

பிடெவில்ட் (; lit. "The Whole Story of the Kim Bok-nam Murder Case") 2010ல் வெளிவந்த தென் கொரிய திரில்லர் திகில் திரைப்படமாகும். இதனை ஜாங் சியோல்-சூ இயக்கியிருந்தார். இத்திரைப்படத்தில் சியோ யங்-ஹீ மற்றும் ஜி சங்-வோன் ஆகியோர் முக்கிய வேடத்தில் நடித்திருந்தனர்.

2010 கேன்ஸ் திரைப்பட விழா மற்றும் சர்வதேச விமர்சகர்கள் வாரம் ஆகியவற்றில் இத்திரைப்படம் திரையிடப்பட்டது.

ஜாங் சியோல்-சூ என்பவர் சமாரிடன் கேர்ள், ஸ்பிரிங், சம்மர், பால், வின்டர்... அன்ட் ஸ்பிரிங் போன்ற திரைப்படங்களில், அத்திரைப்பட இயக்குநர் கிம் கி-டகிடம் துணை இயக்குனராக பணியாற்றியவர்.

ஆதாரங்கள்

வெளி இணைப்புகள் 
  
 Bedevilled  at Finecut
 
 
 

2010 கொரியன் திரைப்படங்கள்
தென் கொரியத் திரைப்படங்கள்
கொரிய மொழித் திரைப்படங்கள்
தென் கொரிய திகில் திரைப்படங்கள்
வன்புணர்வு மற்றும் பழிவாங்கும் திரைப்படங்கள்
தென் கொரிய பழிவாங்குதல் குறித்தான திரைப்படங்கள்
தென் கொரிய பரபரப்பூட்டும் திரைப்படங்கள்
ஜாங் சியோல்-சூ

ஜாங் சியோல்-சூ என்பவர் தென் கொரிய திரைப்பட இயக்குனராவார். இவர் சமாரிடன் கேர்ள், ஸ்பிரிங், சம்மர், பால், வின்டர்... அன்ட் ஸ்பிரிங் போன்ற திரைப்படங்களில், அத்திரைப்பட இயக்குநர் கிம் கி-டகிடம் துணை இயக்குனராக பணியாற்றியவர்.

திரைப்படங்கள்
தி கோஸ்ட் காட் (2002)  - துணை இயக்குநர்
ஸ்பிரிங், சம்மர், பால், விண்டர்... அன்ட் ஸ்பிரிங் (2003) - முதன்மை துணை இயக்குநர்
சமாரிடன் கேர்ள் (2004) - முதன்மை துணை இயக்குநர், துணை கதாசிரியர்
லவ், சோ டிவைன் (2004) - முதன்மை துணை இயக்குநர்
எக்சலேட்டர் டூ ஹெவன் (குறும்படம்) (2006) - இயக்குநர், கதாசிரியர்
பிடெவில்ட் (2010) - இயக்குநர் 
சீக்ரெட்லி, கிரான்லி (2013) - இயக்குநர், கதாசிரியர்
மர்டர் அட் ஹனிமூன் ஹோட்டல் (2016) - இயக்குநர்

விருதுகள் 
2010 47வது கிராண்ட் பெல் விருதுகள்: சிறந்த புதுப்பட இயக்குநர் (பிடெவில்ட்) 
2010 30வது கொரிய சங்கத்தின் திரைப்பட விமர்சன விருதுகள் : சிறந்த புதுப்பட இயக்குநர் (பிடெவில்ட்)
2010 8th கொரிய திரைப்பட விருதுகள்: சிறந்த புதுப்பட இயக்குநர் (பிடெவில்ட்)
2010 13th டெரக்டர் கட் விருது:  சிறந்த புதுப்பட இயக்குநர் (பிடெவில்ட்)
2011 இமேஜின் திரைப்பட விழா: பிளாக் டியூலிப் விருது, (பிடெவில்ட்)

ஆதாரங்கள்

வெளி இணைப்புகள் 
 

1974 பிறப்புகள்
வாழும் நபர்கள்
துத்தநாக ஆண்டிமோணைடு

துத்தநாக ஆண்டிமோனைடு (Zinc antimonide) என்பது (ZnSb), (Zn3Sb2), (Zn4Sb3) என்ற மூலக்கூற்று வாய்ப்பாடுகளில் காணப்படும் ஒரு கனிம வேதியியல் சேர்மமாகும். இண்டியம் ஆண்டிமோனைடு, அலுமினியம் ஆண்டிமோனைடு மற்றும் காலியம் ஆண்டிமோனைடு போன்ற சேர்மங்கள் போலவே இதுவும் ஒரு இடை உலோக குறைகடத்தியாகும். திரிதடையம், அகச்சிவப்பு கண்டறிவிகள், வெப்பத் தோற்றுருவாக்கி மற்றும் காந்தமின்தடைக் கருவிகள் போன்றவற்றில் துத்தநாக ஆண்டிமோனைடு பயன்படுத்தப்படுகிறது.

துத்தநாக ஆண்டிமோனைடு வரலாறு 

துத்தநாக – ஆண்டிமணி உலோகக் கலவையை சீபெக் முதன்முதலில் வெப்ப மின்னியல் பயன்பாடுகளுக்கு பயன்படுத்தியதாக அறியப்படுகிறது. அமெரிக்கக் கண்டுபிடிப்பாளர் மோசசு கெர்ரிசு ஃபார்மர் 1860 களில் உயராற்றல் வெப்பமின் மின்னாக்கியை உருவாக்கினார். இம்மின்னாக்கியில் துத்தநாகம் – ஆண்டிமணி உலோகக்கலவை கிட்டத்தட்ட ZnSb சேர்மத்தின் வேதிவினைக் கூறுகள் விகிதத்தில் பயன்படுத்தப்பட்டது. 1867 ஆம் ஆண்டு பாரிசு கண்காட்சி ஒன்றில் அவர் இம்மின்னாக்கியை காட்சிக்கு வைத்தார். கண்காட்சியில் இம்மின்னாக்கி மிகக்கவனமாக ஆய்வு செய்யப்பட்டு சிறுசிறு மாற்றங்களுடன் கிளமண்டு உட்பட மக்கள் பலரால் நகல் எடுக்கப்பட்டது. இறுதியாக 1870 ஆம் ஆண்டில் அவருடைய மின்னாக்கிக்கான காப்புரிமையை ஃபார்மர் பெற்றார். 1900 ஆம் ஆண்டின் முற்பகுதியில் சியார்சு எச் கோவ், Zn-Sb உலோகக் கலவை அடிப்படையிலான வெப்பமின்னியல் மின்னாக்கிக்கான காப்புரிமையைப் பெற்றார். மின்னாக்கியின் ஆறு இணைப்புகளிலும் 3 ஆம்பியரில் 3 வோல்ட் மின்சாரம் பயன்படுத்துவதை இவரது காப்புரிமை அனுமதித்தது. இந்த வெப்ப இரட்டைகளில் இருந்து எதிர்பார்க்கப்பட்ட மின்னாற்றலை விட மிக அதிகமான வெளியீடாக இது அமைந்தது. மற்றும் பட்டை இடைவெளி 0.56 எலக்ட்ரான் வோல்ட்டு ZnSb கலப்பு ஒளிமின்னழுத்த விளைவிற்கான முதலாவது விளக்கமாக அமைந்தது. இதுவே சில சிறப்பு நிலைமைகளின் கீழ் இருமுனையம் ஒன்றுக்கு 0.5 வோல்ட் மின்னாற்றலை வழங்க முடியும். தொடர்ந்து 1930 களில் பிட்சுபெர்க்கில் உள்ள வெசுட்டிங்கவுசில் இருந்த  மரியா தெல்கெசு இதே கலப்பு உலோகங்களைப் பயன்படுத்தி ஆய்வுகளை மேற்கொண்டார். 1990 களில் அதிகப் பட்டை இடைவெளி Zn4Sb3 கலப்பு உலோகங்கள் கண்டறியப்பட்டு ஆய்வுகள் தொடரப்பட்டன.

மேற்கோள்கள் 

துத்தநாக சேர்மங்கள்
ஆண்டிமோணைடுகள்
குறைக்கடத்திப் பொருட்கள்
யூகி சேது

யூகி சேது திரைப்படங்கள் குறித்தான முனைவர் பட்டம் பெற்றவர். இதனால் முனைவர்.யூகி சேது எனவும் அழைக்கின்றனர். இவர் நடிகர், இயக்குநர், எழுத்தாளர், தொலைக்காட்சி தொகுப்பாளர் என எண்ணற்ற தொழில்களை செய்பவர். பஞ்சதந்திரம், ரமணா போன்ற திரைப்படங்களில் நடித்து புகழ்பெற்றார்.

பெயர் மாற்றம்
யூகி சேதுவின் இயற்பெயர் சேதுராமன் என்பதாகும். கிருஷ்ண தேவராயரின் காலத்தில், தெனாலி ராமன் போன்றோர் இருந்த அவையில் மதியூகி என்ற அமைச்சரும் இருந்தார். அந்தப் பெயரை மாற்றியிட்டு தனது பெயராக்கிக் கொண்டார் சேதுராமன்.

திரை வாழ்க்கை
இவர் சென்னையில் பிறந்தவர். திரைப்பட இயக்கத்திற்கான பட்டையப் படிப்பில் தங்க பதக்கம் பெற்றுள்ளார். இவருடைய முதல் குறும்படம் 1984ஆம் சர்வதேச திரைப்பட விழாவில் இடம்பெற்றது.

1987ல் கவிதை பாட நேரமில்லை என்ற படத்தினை இயக்கினார். 1991ல் மாதங்கள் ஏழு என்ற படத்தின் மூலம் நடிகனாக அறிமுகம் ஆனார். கமலஹாசனின் படங்களான பஞ்ச தந்திரம், பம்மல் கே சம்பந்தம், அன்பே சிவம் போன்ற படங்களிலும், ரமணா படத்திலும் சிறந்த நடிப்பு திறனை வெளிப்படுத்தினார்.

யூகி சேது எழுதி, இயக்கிய முதல் படமான 'கவிதை பாட நேரமில்லை' 1987ஆம் ஆண்டு வெளியானது. அந்த படத்தில் வரும் 'காதல் என்ன காதல்' என்ற பாடல் உதடுகள் ஒட்டாமலே பாடுவதாக எழுதப்பட்டது. பிறகு, 1991ஆம் ஆண்டு வெளியான 'மாதங்கள் ஏழு' என்ற படத்தில் தான் யூகி சேது முதல் முதலில் நடிகராக அறிமுகமானார்.

முனைவர் பட்டம்

முனைவர் படிப்பிற்காக திரைப்படத்தில் அழகியல் என்ற கருப்பொருளில் ஆய்வு மேற்கொண்டு பட்டமும் பெற்றுள்ளரார்.

ஆதாரங்கள்

தமிழ்த் திரைப்பட இயக்குநர்கள்
இந்தியத் திரைப்பட இயக்குநர்கள்
வாழும் நபர்கள்
சென்னைத் திரைப்பட இயக்குநர்கள்
சென்னை திரைப்படத் தயாரிப்பாளர்கள்
தமிழ்நாட்டுத் திரைக்கதை எழுத்தாளர்கள்
கரோலின் பொற்கோ

கரோலின் சி. பொற்கோ (Carolyn C. Porco) (பிறப்பு மார்ச் 6, 1953) ஓர் அமெரிக்க கோள் அறிவியல் வல்லுனர். இவர் சூரியக் குடும்ப வெளிப்புற மாண்டல ஆய்வுக்குப் பெயர்பெற்றவர். வியாழனுக்கான வாயேஜர் திட்டத்தில் தொடங்கி,  காரி (சனி), யுரேனசு, நெப்டியூன் பல கோள் தேட்டங்களில் 1980 களில் பங்குபற்றினார்.  இப்போது காரிக்கோளை சுற்றிவரும் நடப்புக் காசினி- ஐகன்சு உருவரைத் திட்டக் குழுவை வழிநடத்துகிறார்.

இவர் பின்வரும் அறிவியல் புலங்களில் 110 அளவுக்கும் மேற்பட்ட தலைப்புகளில் பலரோடு இணைந்து ஆய்வுரைகளைத் தந்துள்ளார்: உரேனசு, நெப்டியூன் கதிர்நிரலியல், உடுக்கனவெளி ஊடகம், கோள், நிலா ஊடாட்ட  வலயங்களின் ஒளியளவியல், கோள்வலயக் கணினிப் படிம்மாக்கம், திரைத்தன் நிலா நிலமுனைக் கவிப்புகளின் வெப்பவியல் சமனிலை, வியாழன் அகட்டின் வெப்பப் பாய்வு, காசினி செய்முறைகள் வழியாக, காரிக்கோளின் வளிமண்டலம், கோள்வலயங்களின்,  விளைவுகள் பற்றிய ஆய்வு முடிவுகள்.

பொற்கோ புவிப் புன்முறுவல் நாளின் நிறுவனர் ஆவார். இவர் 1998 இல் பெயர்பெற்ற கோள் புவியியலாலரான யூகின் சூமேக்கரைப் பெருமைப்படுத்த ந்லாவுக்கு நிலாத் தேட்ட விண்கலம் வழியாக அவரது எரிசாம்பலை அனுப்ப முன்மொழிந்து அதற்குரிய விளம்பர முழக்கத்தையும் வடிவமைத்துத் தந்தார்.

இவர் பெயர்பெற்ற மேடைப்பேச்சாளர் ஆவார், இவர் TEDயில் இரு மக்களுக்கான அறிவியல் உரையாற்றியுள்ளார். மேலும் இவர் 2006 மே மாதத்தில் ஆறு உலக நகரங்களில் ஒருங்கிணைத்து ஒலிபரப்பிய  புவிப் பெருங்கண்ட நாள் (Pangea day) கொண்டாட்டத்துக்கு அறிமுகவுரையும் ஆற்றியுள்ளார். இவ்வுரையில் மாந்தரின நிலவுகையின் அண்ட முதன்மையைப் பற்றிக் குறிப்பிட்டுள்ளார்.  பொற்கோ அவருடைய அறிவியல், மக்கள்நலத் தொண்டுய்களுக்காகப் பல விருதுகளையும் தகைமைகளையும் பெற்றுள்ளார். குறிப்பாக, 2009 இல் நியூஸ்டேட்மன் இதழ் இவரை இன்றைய உலகின் பாராட்டுதலுக்குரிய 50 சிறந்தவர்களில் ஒருவராகத் தேர்வு செய்தது.' 2010 இல் மக்கள் அறிவியல் பரப்புரையில் திறம்பட தொண்டு புரிந்ததற்காக அமெரிக்க வானியல் கழகம் இவருக்குக் கார்ல் சாகன் பதக்கத்தை வழங்கியது. மேலும் 2012 இல் விண்வெளியில் அரும்பெருஞ் செயல் புரிந்த 25 பேரில் ஒருவராக Time இதழ் பாராட்டியுள்ளது.

கல்வி 

பொற்கோ நியூயார்க் நகரில் பிறந்தார். இவர் 1970 இல் பள்ளிப்படிப்பை அங்கு பிராங்சில் உள்ள கார்டினல் சுபெல்மன் உயர்நிலைப் பள்ளியில் முடித்துள்ளார்.இவர் 1974 இல் தன் இளவல் பட்டத்தைச் சுட்டோனிபுரூக்கில் உள்ள நியூயார்க் அரசு பல்கலைக்கழகத்தில் பெற்றுள்ளார். இவர் 1983 இல் தன் முனைவர் பட்டத்தைக் கலிபோர்னியா தொழில்நுட்ப நிறுவனத்தில் புவி, கோள் அறிவியல் புலங்களில்  பெற்றுள்ளார்,. பீட்டர் கோல்டுரீச் மேற்பார்வையில் வாயேஜர் திட்டத்தில் கண்டறிந்த காரிக்கோள் வலயங்களைப் பற்றிய ஆய்வின் பட்டறிவைத் தன் முனைவர் ஆய்வுரையாக வடிவமைத்துள்ளார்.

மேற்கோள்கள்

வெளி இணைப்புகள் 

 CarolynPorco.com – Official website
 Pangea Day opening speech by Carolyn Porco 
 "This is Saturn" (TED2007)
 "Could a Saturn moon harbor life?" (TED2009)
 Podcast on the Cassini mission by Carolyn Porco 
 Carolyn Porco Twitter page

அமெரிக்கப் பெண் அறிவியலாளர்கள்
அமெரிக்க வானியலாளர்கள்
அமெரிக்கக் கோள் அறிவியலாளர்கள்
பெண் வானியலாளர்கள்
பெண் கோள் அறிவியலாளர்கள்
1953 பிறப்புகள்
வாழும் நபர்கள்
முத்தின கத்திரிக்கா

முத்தின கத்திரிக்கா (Muthina Kathirika) 2016 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். வெங்கட் ராகவன் இயக்கியுள்ள இப்படத்தை குஷ்பூ தயாரித்துள்ளார். சுந்தர் சி., பூனம் பஜ்வா, சதிஷ் ஆகியோர் முக்கிய வேடங்களில் நடித்துள்ள இத்திரைப்படத்திற்கு சித்தார்த் விபின் இசையமைத்துள்ளார். இப்படமானது 2014 ஆவது ஆண்டில் வெளியான வெள்ளிமூங்கா மலையாளத் திரைப்படத்தின் மறுஆக்கமாகும். இத்திரைப்படம் 17 சூன் 2016 அன்று வெளியானது.

கதைச் சுருக்கம்

நடிகர்கள் 
 சுந்தர் சி - முத்துப்பாண்டி 
 பூனம் பஜ்வா
 சதீஷ்
 கிரண் ரத்தோட்
 விடிவி கணேஷ்
 சிங்கம்புலி
 ரவி மரியா
 யோகி பாபு
 சுமித்ரா
 ஜெயப்பிரகாஷ்
 வைபவ் - சிறப்புத் தோற்றம்

பாடல்கள் 
இத்திரைப்படத்திற்கு சித்தார்த் விபின் இசையமைத்துள்ளார்.

மேற்கோள்கள்

வெளியிணைப்புகள் 
 

2016 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
மா. நா. நம்பியார் நடித்த திரைப்படங்களின் பட்டியல்

எம். என். நம்பியார் என்று அழைக்கப்படும் வில்லன் மற்றும் குணச்சித்திர வேடங்களில் நடித்த தமிழ் நடிகரின் திரைப்படங்களைப் பற்றிய குறிப்புகள் இக்கட்டுரையில் பட்டியலிடப்படுகின்றன.

 பக்த ராமதாஸ் (1935)
 வித்யாபதி (1946)
 வேலைக்காரி (1949)
 திகம்பர சாமியார் (1950)
 கல்யாணி (1952)
 காஞ்சனா (1952 திரைப்படம்)
 பிரியசகி (1952 திரைப்படம்)
 அழகி
 ரம்பையின் காதல் (1956 திரைப்படம்)
 மாயா பஜார்
 அம்பிகாபதி (1957)
 சாரங்கதாரா (1958)
 ஆயிரத்தில் ஒருவன் (1965 திரைப்படம்)
 ஹரிச்சந்திரா (1968)
 கர்ஜனை (1981)
 இளங்கன்று (1985 திரைப்படம்)
 விலங்கு (1987 திரைப்படம்)
 தாய்நாடு (1989 திரைப்படம்)
 அவசர போலிஸ் 100(1991)
 கவியின் கனவு
 எங்க வீட்டுப் பிள்ளை
 மன்னவன் வந்தானடி
 தூரல் நின்னு போச்சு
 பல்லாண்டு வாழ்க
 சுவாமி ஐயப்பன்
 நினைத்ததை முடிப்பவன்
 உலகம் சுற்ரும் வாலிபன்
 சவாலே சமாளி
 இராஜ ராஜ சோழன்
 நெஞ்சம் மறப்பதில்லை
 என் தம்பி
 அன்பே வா
 மக்களை பெற்ற மகராசி
 அரசிளங்குமாரி
 அஞ்சாத சிங்கம்
 அபிமன்யு (திரைப்படம்)
 அம்மா
 அமரதீபம்
 அவசரப் போலிஸ் 100 (திரைப்படம்)
 அன்பே அன்பே
 அன்னையின் ஆணை
 ஆயிரம் கண்ணுடையாள்
 இல்லறமே நல்லறம்
 எங்கள் வீட்டு மகாலட்சுமி
 எங்க ஊரு காவல்காரன்
 எங்க வீட்டுப் பிள்ளை
 என் மகள்
 எஜமான்
 கஞ்சன் (திரைப்படம்)
 கணவனே கண் கண்ட தெய்வம்
 கல்யாண ராசி
 கல்யாணி (திரைப்படம்)
 கற்புக்கரசி
 கன்னியின் சபதம்
 காத்திருந்த காதல்
 காதல் சடுகுடு (திரைப்படம்)
 காவேரி (திரைப்படம்)
 சமய சஞ்சீவி
 சர்க்கரை பந்தல்
 சர்வாதிகாரி (திரைப்படம்)
 சாட்சி (திரைப்படம்)
 சொல்லுத்தம்பி சொல்லு
 டாக்டர் சாவித்திரி
 தங்கப்பதுமை
 தப்புக் கணக்கு
 தம்பி தங்கக் கம்பி
 தாய் மூகாம்பிகை (திரைப்படம்)
 திகம்பர சாமியார்
 தில்லானா மோகனாம்பாள்
 தூறல் நின்னு போச்சு
 தேவகி (திரைப்படம்)
 தேவதாஸ்
 நம்பினார் கெடுவதில்லை
 நல்லவன் (திரைப்படம்)
 நல்லவன்
 நல்ல தங்கை
 நாடோடிப் பாட்டுக்காரன்
 நாம்
 நான் பெற்ற செல்வம்
 நேர்மை (திரைப்படம்)
 பக்த ராம்தாஸ்
 படகோட்டி (திரைப்படம்)
 படித்தபெண்
 பாக்தாத் திருடன்
 பாகப்பிரிவினை
 பாச மலர்கள்
 பெண்குலத்தின் பொன் விளக்கு
 பெண்ணரசி
 பெரிய மருது (திரைப்படம்)
 பெற்றதாய்
 பெற்றவள் கண்ட பெரு வாழ்வு
 போர்ட்டர் கந்தன்
 மக்களை பெற்ற மகாராசி
 மர்மயோகி
 மறுமலர்ச்சி (1956 திரைப்படம்)
 மாங்கல்யம் (திரைப்படம்)
 மாநகர காவல் (திரைப்படம்)
 மிஸ்ஸியம்மா
 மூவேந்தர் (திரைப்படம்)
 மோகினி (திரைப்படம்)
 யானை வளர்த்த வானம்பாடி
 ராசய்யா (திரைப்படம்)
 ராஜ ராஜன்
 ராஜா வீட்டுப் பிள்ளை
 வணங்காமுடி (திரைப்படம்)
 வருஷமெல்லாம் வசந்தம்
 வாழ்க்கை ஒப்பந்தம்
 வித்யாபதி
 வின்னர் (திரைப்படம்)
 விஜயகுமாரி (திரைப்படம்)
 வீரக்கனல்
 வேலைக்காரி (திரைப்படம்)
 ஜென்டில்மேன் (திரைப்படம்)

ஆதாரங்கள்

தமிழ்த் திரைப்படம் தொடர்பான பட்டியல்கள்
அந்த ராத்திரிக்கு சாட்சி இல்லை

அந்த ராத்திரிக்கு சாட்சி இல்லை (Antha Rathirikku Satchi Illai) 1982 ஆம் ஆண்டு அக்டோபர் மாதம் 15 ஆம் தேதியன்று வெளிவந்த இந்தியத் தமிழ் திரைப்படமாகும்.இத்திரைப்படத்தை ஆர். சுந்தர்ராஜன் இயக்கியிருந்தார். இத்திரைப்படத்தில் கபில் தேவ் என்ற நடிகர் அறிமுகம் ஆனார். இவருடன் சுலக்சனா, சிவ சந்திரன், வனிதா கிருஷ்ணசந்திரன் போன்றோர் நடித்திருந்தனர். கே.வி. மகாதேவன் படத்திற்கு இசையமைத்திருந்தார்.

நடிகர்கள் 
 கபில் தேவ்
 சுலக்சனா
 சிவசந்திரன்
வனிதா கிருஷ்ணசந்திரன்
 உசா
எஸ். எஸ். சந்திரன்
செந்தில்

மேற்கோள்கள்

வெளி இணைப்புகள் 

இந்தியத் தமிழ்த் திரைப்படங்கள்
1982 தமிழ்த் திரைப்படங்கள்
ஆர். சுந்தர்ராஜன் இயக்கிய திரைப்படங்கள்
கே. வி. மகாதேவன் இசையமைத்த தமிழ்த் திரைப்படங்கள்
செந்தில் நடித்த திரைப்படங்கள்
எஸ். எஸ். சந்திரன் நடித்த திரைப்படங்கள்